เดินตามรอยวงในมาทานแล้วก็ไม่ผิดหวังเลยค่ะ 
ร้านอยู่ตรงข้ามน้ำตกไทรโยคน้อย ถ้ามาจากฝั่งกทม. จะถึงก่อนประมาณ 100 เมตร
เจ้าของร้านน่ารัก อัธยาศัยดีมาก แนะนำเมนูให้ และถ้าไปไม่กี่คนสั่งจานเล็กได้ค่าาา
อาหารวันนี้ สั่งตามเจ้าของร้านเชียร์เลย
- ผัดผักพื้นบ้าน (80฿) ถ้าสั่งจานนี้จะมีน้ำพริกกะปิให้ด้วย รสชาติดีทั้งคู่ ผัดผักสดกรอบ เค็มกำลังดี ไม่ใส่น้ำมันมากไป น้ำพริกก็อร่อยเผ็ดนิดๆ ถูกใจคนทาน
- หมูป่าผัดเผ็ด (120฿) หมูป่าทำมาได้ไม่เหนียว ผัดได้เผ็ดกำลังดี รสชาติอมหวานไปนิดแต่โดยรวมก็อร่อยใช้ได้เลยค่ะ
- เต้าหู้ทรงเครื่อง (120฿) ถ้วยใหญ่เบ้อเร่อ ทางร้านใช้เต้าหู้ไข่ไปทอด ราดน้ำอุดมไปด้วยเครื่องทั้งหมูสับ เห็ดหอม ปลาหมึก และกุ้ง รสชาติจะออกอ่อนๆ ทานเป็นแกงจืดได้เลย ปรุงรสเพิ่มด้วยจิ๊กโฉ่ว จะอร่อยยิ่งขึ้นค่ะ
มื้อนี้รวมค่าข้าวและน้ำ 2 คน 364 บาทเองค่ะ ????????